Quezon's Game

Ang Quezon's Game ay isang makasaysayang pelikula ng Pilipinas noong 2018 na dinerekta ni Matthew Rosen. Nakasentro ang pelikula kay Manuel L. Quezon, dating Pangulo ng Pilipinas, at ang kanyang plano na tumanggap sa Pilipinas ng mga Hudyong tumakas mula sa Alemanyang Nazi noong panahon ng Ika-2 Digmaang Pandaigdig.

 Saligan 
Noong 1938, kumilos ang Pangulo ng Pilipinas na si Manuel L. Quezon, ang hinaharap na Pangulo ng US na si Dwight Eisenhower kasama ang iba pang mga kilalang tauhan upang iligtas ang mga Hudyong tumakas mula sa Alemanyang Nazi. Samantalang hinarap ni Quezon ang pagbalik ng kanyang tuberkulosis.

 Mga tauhan 

 Raymond Bagatsing bilang si Manuel L. Quezon 
 Rachel Alejandro bilang si Aurora Quezon 
 Kate Alejandrino bilang si María Aurora "Baby" Quezon 
 David Bianco bilang si Dwight D. Eisenhower 
 James Paoleli bilang si Paul V. McNutt 
 Jennifer Blair-Bianco bilang si Mamie Eisenhower 
 Audie Gemora bilang si Sergio Osmeña 
 Billy Ray Gallion bilang si Alex Frieder 
 Tony Ahn bilang si Herbert Frieder 
 Miguel Faustmann bilang si Douglas MacArthur

 Produksyon 
Ang Quezon's Game ay isang pinagsamang produksyon ng Star Cinema iWant, at Kinetek.  Idinerekta ang pelikula ni Matthew Rosen, isang Britanikong-Hudyo, at US$500,000 ang laang-guguling pamproduksyon ng pelikula. Tumatakbo ang kinulayang pelikula nang 125 minuto at isinapelikula sa Ingles, Espanyol, at Tagalog. Natapos ang produksyon sa 15 Oktubre 2018. Naglaan si Rosen ng tatlong buwan sa pagkalap lamang para sa pelikula.

Responsable sina Lorena at Matthew Rosen para sa orihinal na ideya ng kuwento ng pelikula habang sinulat ni Janice Y. Perez at Dean Rosen ang senaryo. Isinagawa ang pelikula upang magpahiwatig ng isang di-masyadong kilalang salaysay ni Pangulong Manuel L. Quezon na nagligtas sa mga Hudyong refugee mula sa Holocaust at pansamantalang nagbigay sa kanila ng silungan sa Pilipinas. Ikinahirap ng mga manunulat noong panahon ng pananaliksik ng Quezon's Game ang kakulangan ng mga Pilipinong makasaysayang manuskrito na nagtatalakay sa makasaysayang salaysay. Sumangguni sila sa mga tesis at disertasyon na ginawa ng mga Amerikano pati na rin mula sa sulat sa mga inapo ni Alex at Herbert Frieder na nagkaroon ng malaking papel sa plano ni Quezon.

Nalaman ni Rosen, isang imigrante na lumipat sa Pilipinas noong dekada 1980, sa plano ni Pangulong Quezon pagkatapos niyang malaman na alam ng kanyang aswang Pilipina ang mga liriko ng "Hava Nagila" at nakaaawit ang mga lokal na bata ng kantahing-bayan na iyon kahit wala man lang nakaaalam sa kanila sa kanyang Hudyong pinagmulan. Nagsimulang magtanong si Rosen sa sinagoga at ang kanyang museo sa Maynila noong 2009 na humantong sa kanya na malaman ang plano ni Pangulong Quezon para sa mga Hudyong tumatakas mula sa Alemanyang Nazi.

 Paglabas 
Inilabas ang Quezon's Game sa mga iba't ibang pandaigdigang pagdiriwang ng mga pelikula bago ang madulang paglabas nito. Inilabas ito sa Ottawa, Canada bilang bahagi ng gala ng 2018 Cinema World Festival bilang isa sa mga nanalong pelikula ng 2018 Autumn Selection. Naging entrada rin ito sa IndieFEST Film sa California, at sa WorldFest-Houston International Film Festival sa Texas.

Bilang bahagi ng pagtaguyod ng pelikula, ginanap ang isang VIP screening noong 7 Mayo 2019 sa Power Plant Mall sa Makati kung saan ipinakita rin ng ABS-CBN ang mga bidyeong panayam ng mga Nakaligtas sa Holocaust na si Margot Pins Kestenbaum at Max Weissler na kapwang ipinakubli sa Pilipinas na naninirahan na ngayon sa Israel. Ang madulang paglabas ng pelikula sa Pilipinas ay noong 29 Mayo 2019.

 Resepsyon 
Nanalo ang pelikula ng hindi bababa sa 20 mga parangal bilang isang entrdada sa iba't ibang mga pandaigdigang pagdiriwang ng pelikula. Noong Enero 2019, nanalo ang Quezon's Game ng 12 parangalan sa Cinema World Fest Awards sa Ottawa, Canada.

 Taon Lupong Nagparangal Kategorya Tagatanggap at kandidato Resulta Sang 2018Cinema World Fest AwardsAward of Merit for Drama FeatureQuezon's GameAward of Recognition for DirectingMatthew RosenAward of Excellence for ActorRaymund BagatsingAward of Excellence for ActressRachel AlejandroAward of Excellence for Supporting ActorBilly GallionAward of Excellence for LightingMatthew RosenLeo Santos Award of Excellence for Original ScoreDean RosenAward of Excellence for Produced ScreenplayJanice PerezDean RosenAward of Excellence for Set DesignRowella TalusigSet Construction GroupAward of Excellence for Sound DesignAnglea PereyraAward of Excellence for Costume DesignRowella Talusig at pangkat ng kasuotan ng Quezon's GameAward of Merit for Color TreatmentAntonette Gozum 2019 WorldFest-Houston International Film FestivalBest Foreign MovieQuezon's GameGold Remi Awards for Best Art DesignQuezon's GameGold Remi Awards for Best ProducersCarlo KatigbakOlivia LamasanLinggit Tan-MarasiganLorena RosenGold Remi Awards for Best DirectorMatthew Rosen

 Tingnan din 

 Listahan ng mga pelikulang Holocaust 
Schindler's List
 Heneral Luna
Bonifacio: Ang Unang Pangulo

 Mga sanggunian 

Kategorya:Mga pelikula ng 2018
Kategorya:Mga pelikula mula sa Pilipinas